પાલડી પોલીસે દેશની જાણીતી સંસ્થા નેશનલ ઇનસ્ટીટ્યૂટ ઓફ ડિઝાઇન એટલે કે NIDમાં રેડ પાડીને 29 જેટલા વિદ્યાર્થી અને વિદ્યાર્થીનીઓને દારૂની મહેફિલ માણતા રંગે હાથે ઝડપ્યા છે. નોંધનીય છે કે આ જાણીતી સંસ્થામાંથી પોલીસ રેડ પાડીને 15 વિદ્યાર્થીઓ અને 14 વિદ્યાર્થીનીઓની ધરપકડ કરી છે. સાથે જ વિદ્યાર્થીઓ પાસેથી દારૂની 6 બોટલ પણ પોલીસે જપ્ત કરી છે. પોલીસે હાલ તો આ વિદ્યાર્થીઓની અટક કરીને તેમના મેડિકલ ટેસ્ટ કરાવ્યા છે જેથી તેમણે દારૂ પીધો છે કેમ તે વાત સ્પષ્ટ થઇ શકે અને આ બાદ આગળની કાર્યવાહી કરી શકાય.